pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน เคาะมาตรการช่วยแรงงานอิสระ ลดผลกระทบโควิด-19 [กระทรวงแรงงาน]
วันพุธที่ 8 เมษายน 2563
ก.แรงงาน เคาะมาตรการช่วยแรงงานอิสระ ลดผลกระทบโควิด-19 [กระทรวงแรงงาน]
ก.แรงงาน โดยกรมพัฒนาฝีมือแรงงาน เคาะมาตรการช่วยเหลือแรงงานอิสระ ที่ได้รับผลกระทบจากการแพร่ระบาดของไวรัสโควิด-19 เป้าหมาย 7,800 คน ฝึกฟรี ! มีเบี้ยเลี้ยง
นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า ม.ร.ว.จัตุมงคล โสณกุล รัฐมนตรีว่าการกระทรวงแรงงาน มีความห่วงใยพี่น้องประชาชนผู้ใช้แรงงาน ที่ได้รับผลกระทบจากการแพร่ระบาดของไวรัสโควิด-19 ต้องหยุดงานขาดรายได้เพื่อใช้จ่ายในครอบครัว จึงมอบหมายให้หน่วยงานในสังกัดกระทรวงแรงงาน เร่งหามาตรการในการช่วยเหลือทั้งแรงงานในระบบและแรงงานอิสระ ภายใต้ภารกิจของแต่ละหน่วยงาน ซึ่งกพร.เป็นหน่วยงานหลักในการพัฒนาทักษะอาชีพ จึงกําหนดมาตรการในการให้ความช่วยเหลือแรงงานที่ถูกเลิกจ้าง ว่างงาน จากผลกระทบดังกล่าว รวมถึงแรงงานที่ต้องหยุดงานจากสถานประกอบกิจการหยุดกิจการชั่วคราว ได้รับโอกาสในการพัฒนาทักษะด้านอาชีพ และมีรายได้ระหว่างการฝึกอบรมด้วย จึงจัดโครงการฝึกอาชีพตามปรัชญาของเศรษฐกิจพอเพียงในครัวเรือนขึ้น ตั้งเป้าดําเนินการกว่า 7,800 คน รวม 390 รุ่น มีเบี้ยเลี้ยงให้ระหว่างการฝึกอบรม กระจายเป้าหมายไปยังทุกจังหวัดทั่วประเทศ
นายธวัช กล่าวต่อไปว่า การฝึกอาชีพดังกล่าว มีระยะเวลาการฝึก 15 วัน หลักสูตรที่ดําเนินการ เช่นการปลูกผักไฮโดรโปนิกส์ บาริสต้ามืออาชีพ การใช้สมาร์ทโฟนสร้างยอดขาย การประกอบธุรกิจกาแฟ การประกอบอาหาร และการทําขนม เป็นต้น ระหว่างฝึกอบรมจะได้รับเบี้ยเลี้ยงวันละ 150 บาท ดังนั้น ผู้ที่เข้าฝึกอบรมจะได้รับความรู้เพื่อนําไปประกอบอาชีพอิสระและมีรายได้สําหรับใช้จ่ายในครอบครัวด้วย สําหรับกลุ่มแรงงานในระบบ มีหลักสูตรการฝึกทั้ง Up skill และ Re skill พร้อมเสริมทักษะภาษาต่างประเทศ ทักษะด้านคอมพิวเตอร์ และทักษะอื่นๆ ตามความต้องการของสถานประกอบกิจการ มีเป้าหมายดําเนินการอีก 7,000 คน ทั้งนี้ จะพิจารณาสาขาที่ฝึกอบรมตามความต้องการของแต่ละพื้นที่และสอดคล้องกับความต้องการของตลาดแรงงาน
ผู้สนใจสามารถติดต่อสมัครฝึกอบรมได้ที่สถาบันพัฒนาฝีมือแรงงานและสํานักงานพัฒนาฝีมือแรงงานทุกแห่งทั่วประเทศ ทั้ง 76 จังหวัด และในกรุงเทพมหานคร สมัครได้ที่ สถาบันพัฒนาฝีมือแรงงาน 13 กรุงเทพมหานคร 0 2392 4790-4 หรือ 0 2245 4317 สอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 4 หรือกองสื่อสารองค์กร 0 2245 4035
รัฐบาลไทย-ข่าวทำเนียบรัฐบาล-นโยบายเร่งด่วนของรัฐบาลด้านการรองรับภัยแล้งและอุทกภัย
วันพฤหัสบดีที่ 8 สิงหาคม 2562
นโยบายเร่งด่วนของรัฐบาลด้านการรองรับภัยแล้งและอุทกภัย
วันพฤหัสบดีที่ 8 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
นโยบายเร่งด่วนของรัฐบาลด้านการจัดเตรียมมาตรการรองรับภัยแล้งและอุทกภัย จะดําเนินการตั้งแต่การป้องกันก่อนเกิดภัย การให้ความช่วยเหลือระหว่างเกิดภัย และการแก้ไขปัญหาในระยะยาว โดยจัดระบบติดตามสถานการณ์อย่างต่อเนื่องและกําหนดมาตรการที่เหมาะสมเพื่อให้สามารถบรรเทาความเดือดร้อนของประชาชนให้ได้มากที่สุดและทันท่วงที รวมทั้งพัฒนาการปฏิบัติการฝนหลวงให้มีประสิทธิภาพยิ่งขึ้น นอกจากนี้ จะสนับสนุนให้มีการศึกษา รับฟังความเห็นของประชาชน และการดําเนินการเพื่อแก้ไขเพิ่มเติมรัฐธรรมนูญ โดยเฉพาะในส่วนที่ว่าด้วยหลักเกณฑ์และวิธีการแก้ไขเพิ่มเติมรัฐธรรมนูญ เพื่อให้เป็นกลไกการบริหารปกครองประเทศที่เกิดประโยชน์สูงสุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ. เตือนกินอาหารสุก ๆ ดิบ ๆ เสี่ยงโรคพยาธิ
วันพฤหัสบดีที่ 28 พฤษภาคม 2563
สธ. เตือนกินอาหารสุก ๆ ดิบ ๆ เสี่ยงโรคพยาธิ
กระทรวงสาธารณสุข เตือนประชาชนรับประทานเนื้อสัตว์สุกๆ ดิบๆ ผักสดล้างไม่สะอาด เสี่ยงเป็นโรคพยาธิ ยึดหลักสุขบัญญัติ 10 ประการ เน้นกินอาหาร “สุก ร้อน สะอาด” ล้างมือก่อนและหลังการปรุงอาหาร ก่อนกินอาหาร และหลังการขับถ่าย
กระทรวงสาธารณสุข เตือนประชาชนรับประทานเนื้อสัตว์สุกๆ ดิบๆ ผักสดล้างไม่สะอาด เสี่ยงเป็นโรคพยาธิ ยึดหลักสุขบัญญัติ 10 ประการ เน้นกินอาหาร “สุก ร้อน สะอาด” ล้างมือก่อนและหลังการปรุงอาหาร ก่อนกินอาหาร และหลังการขับถ่าย
นายแพทย์สุขุม กาญจนพิมาย ปลัดกระทรวงสาธารณสุข กล่าวว่า กระทรวงสาธารณสุข รณรงค์ให้ประชาชนมีความรู้ในการรับประทานอาหารที่ปลอดภัย ป้องกันโรคระบบทางเดินอาหาร ได้ให้สํานักงานสาธารณสุขจังหวัด เร่งให้ความรู้ประชาชนอย่างง่ายโดยใช้หลักสุขบัญญัติ 10 ประการ เน้นเรื่องล้างมือด้วยน้ําและสบู่ทุกครั้ง ก่อนและหลังการปรุงอาหาร ก่อนกินอาหาร และหลังการขับถ่าย รวมทั้งกินอาหารปรุงสุกสะอาด การเลือกซื้ออาหารสดที่สะอาด ปลอดสารพิษ คํานึงถึงประโยชน์และคุณค่าสารอาหารครบ 5 หมู่ ควรปรุงสุกใหม่ ใช้ช้อนกลางของตนเอง หลีกเลี่ยงอาหารสุก ๆ ดิบ ๆ ซึ่งในช่วงฤดูฝนขอให้ระวังเรื่องการล้างผักสด หากล้างไม่สะอาดอาจมีไข่หรือตัวอ่อนของพยาธิติดอยู่ และการกินเนื้อสัตว์สุกๆ ดิบๆ ที่อาจมีตัวอ่อนพยาธิฝังอยู่เข้าสู่ร่างกาย เป็นโรคพยาธิได้ เช่นกรณีที่พบเป็นข่าวคลิปวิดีโอแพทย์ศูนย์วิจัยโรคปรสิต มหาวิทยาลัยเทคโนโลยีสุรนารี ดึงพยาธิออกมาทางปากของผู้ป่วยชายวัย 48 ปี
“ในช่วงสถานการณ์โควิด 19 ขอให้ประชาชนล้างมือบ่อย ๆ ซึ่งนอกจากจะป้องกันโรคโควิด 19 แล้ว ยังสามารถป้องกันโรคพยาธิ และโรคระบบทางเดินอาหารด้วย ขอให้ปฏิบัติตามหลักสุขบัญญัติ 10 ประการ ทําได้ง่าย จะช่วยให้ทุกคนมีสุขอนามัยส่วนบุคคลที่ดี ร่างกายแข็งแรง” นายแพทย์สุขุมกล่าว
ทั้งนี้ ผู้ที่มีอาการผิดปกติ เช่น รู้สึกหิวบ่อย กินอาหารมาก แต่น้ําหนักลด ท้องอืด ท้องเฟ้อ ท้องเสีย เจ็บและบวมตามผิวหนัง เจ็บหน้าอก ไอเป็นเลือด มีอาการแพ้ ทางผิวหนัง มีผื่นคันหรือเป็นแนวแดงๆ บนผิวหนัง มีตุ่มนูนจํานวนมากขึ้นตามผิวหนัง เป็นไข้ ปวดเมื่อยตามร่างกาย ปวดศีรษะ ตาพร่ามัว อาจเกิดจากโรคพยาธิ ควรรีบไปพบแพทย์เพื่อตรวจรักษา และไม่ควรซื้อยาถ่ายพยาธิมารับประทานเอง เนื่องจากพยาธิมีหลายชนิด เช่น พยาธิตัวตืด พยาธิใบไม้ตับ พยาธิแส้ม้า พยาธิตัวจี๊ด พยาธิเส้นด้าย เป็นต้น ซึ่งชนิดของยาและปริมาณที่ใช้ในการรักษาจะแตกต่างกัน
***************************** 28 พฤษภาคม 2563
รัฐบาลไทย-ข่าวทำเนียบรัฐบาล-รัฐบาลยกเว้นภาษีจดทะเบียนนิติบุคคล
วันศุกร์ที่ 7 กรกฎาคม 2560
รัฐบาลยกเว้นภาษีจดทะเบียนนิติบุคคล
การประกอบธุรกิจในรูปนิติบุคคล จะทําให้รัฐบาลสามารถออกนโยบายเพื่อช่วยเหลือผู้ประกอบการได้ง่ายขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ ให้แก่บุคคลธรรมดา ห้างหุ้นส่วนสามัญหรือคณะบุคคลที่จดทะเบียนจัดตั้งนิติบุคคลเพื่อประกอบธุรกิจตามมาตรการส่งเสริมการประกอบธุรกิจในรูปนิติบุคคลระหว่างวันที่ 10 ส.ค. 2559 – 31 ธ.ค. 2560 เพื่อเป็นแรงจูงใจและบรรเทาภาระภาษีให้แก่ผู้ประกอบการที่ต้องการเปลี่ยนไปประกอบธุรกิจในรูปนิติบุคคล ซึ่งจะช่วยส่งเสริมให้ผู้ประกอบการแสดงผลประกอบการที่แท้จริง ดําเนินธุรกิจด้วยความโปร่งใสและตรวจสอบได้ง่าย เกิดความโปร่งใสและความเป็นธรรมในการเสียภาษี ทั้งนี้ รัฐบาลมุ่งหวังให้ผู้ประกอบการจดทะเบียนอย่างถูกต้อง โดยแม้จะเก็บภาษีได้น้อยลงเล็กน้อย แต่จะสร้างฐานภาษีที่ยั่งยืนของประเทศในระยะยาว
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผลประชุมองค์กรหลัก ครั้งที่ 17/2561
วันพุธที่ 29 สิงหาคม 2561
ผลประชุมองค์กรหลัก ครั้งที่ 17/2561
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมองค์กรหลัก ครั้งที่ 17/2561 เมื่อวันอังคารที่ 28 สิงหาคม 2561 ณ ห้องประชุมราชวัลลภ กระทรวงศึกษาธิการ
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมองค์กรหลัก ครั้งที่ 17/2561 เมื่อวันอังคารที่ 28 สิงหาคม 2561 ณ ห้องประชุมราชวัลลภ กระทรวงศึกษาธิการ โดยมี ศ.คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ รวมทั้งผู้บริหารกระทรวงศึกษาธิการเข้าร่วมประชุม
ศธ.เร่งจัดทําแผนปฏิบัติราชการ ประจําปีงบประมาณ 2562 สอดรับกับยุทธศาสตร์ชาติและแผนแม่บท
นายชลํา อรรถธรรม โฆษกกระทรวงศึกษาธิการเปิดเผยผลการประชุมว่า ที่ประชุมคณะรัฐมนตรีได้มอบหมายให้ทุกกระทรวงจัดทําแผนปฏิบัติราชการ ประจําปีงบประมาณ พ.ศ.2562 ให้สอดรับกับแผนงานโครงการที่ได้รับจัดสรรงบประมาณ และสอดคล้องตามลําดับขั้นของยุทธศาสตร์ชาติ ระยะ 20 ปี (แบ่งเป็น 4 ห้วง ๆ ละ 5 ปี) ซึ่งเป็นแผนใหญ่ที่สุด รองลงมาก็คือแผนแม่บท รองรับแนวทางการพัฒนาโครงการสําคัญ (Flagship Project) ให้บรรลุเป้าหมาย และแผนปฏิบัติราชการ 5 ปี ซึ่งเป็นภารกิจที่แต่ละกระทรวงจะต้องดําเนินการอยู่แล้ว
ทั้งนี้ นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ได้มีข้อสั่งการเร่งด่วนให้ทุกองค์กรหลักจัดทําแผนปฏิบัติราชการ ประจําปีงบประมาณ 2562 เป็นระยะเวลา 1 ปี ให้แล้วเสร็จภายในวันที่ 1 ตุลาคม 2561พร้อมกําชับให้ทบทวนแผนปฏิบัติราชการให้มีความสอดคล้องกับยุทธศาสตร์ชาติและแผนแม่บท โดยมอบหมายสํานักงานปลัดกระทรวงศึกษาธิการเป็นหน่วยงานหลัก ในการดูแล กํากับ และติดตามให้การจัดทําแผนปฏิบัติราชการเสร็จสมบูรณ์ในระยะเวลาที่กําหนด
นโยบายการกีฬาแห่งชาติ
โฆษกกระทรวงศึกษาธิการกล่าวด้วยว่านายสมคิด จาตุศรีพิทักษ์ รองนายกรัฐมนตรีได้รายงานผลการประชุมคณะกรรมการนโยบายการกีฬาแห่งชาติ ครั้งที่ 1/2561 เมื่อวันจันทร์ที่ 27 สิงหาคม 2561 ที่ผ่านมา ซึ่งคณะรัฐมนตรีหารือร่วมกันและเห็นควรให้มีนโยบายส่งเสริมด้านการกีฬาให้มีความเด่นชัดมากขึ้น จึงมอบหมายให้กระทรวงและหน่วยงานที่เกี่ยวข้อง ทบทวนแนวทางการส่งเสริมด้านการออกกําลังกายและการกีฬาอย่างเป็นรูปธรรม
โดยในส่วนของกระทรวงศึกษาธิการได้รับมอบหมายให้พิจารณาดําเนินการใน 3 ประเด็น คือ
สํานักงานปลัดกระทรวงศึกษาธิการ เป็นเจ้าภาพหลักในการดําเนินการจัดการเรียนการสอนควบคู่กับกิจกรรมกีฬาของนักเรียนทุกสังกัดอาทิ การออกกําลังกาย, การนํากีฬาสู่ห้องเรียน, การส่งเสริมให้นักเรียนเล่นกีฬาตามความถนัด, การสอดแทรกกีฬาที่มีความจําเป็น ไม่ว่าจะเป็น การฝึกลอยตัวในน้ําเพื่อเอาตัวรอด การฝึกมวยไทยที่เป็นกีฬาประจําชาติ เป็นต้น
กระทรวงการท่องเที่ยวและกีฬา จะให้การสนับสนุนด้านการกีฬาในหลายส่วนอาทิ ด้านบุคลากรทางการกีฬา ด้านอุปกรณ์กีฬา สําหรับจัดการเรียนการสอนของสถานศึกษาต่าง ๆ เป็นต้น โดยจะมีการจัดทําบันทึกความร่วมมือ (MOU) เพื่อความชัดเจนในการดําเนินงานร่วมกันในอนาคต
สํานักงานปลัดกระทรวงศึกษาธิการ เป็นหน่วยงานหลักในการสํารวจความพร้อมของพื้นที่ในสถานศึกษาทุกสังกัดทั้งภาครัฐรัฐและภาคเอกชน เพื่อให้บริการแก่ประชาชนสําหรับเป็นสถานที่ออกกําลังกายและลานกีฬา อาทิ ลานจอดรถ สนามหญ้าภายในโรงเรียน เป็นต้น โดยอาจเชิญชวนภาคเอกชนเข้ามาร่วมบริหารจัดการด้วย ในส่วนค่าใช้จ่ายด้านสาธารณูปโภคเพื่ออํานวยความสะดวก เช่น ไฟฟ้าส่องสว่าง ทางรัฐบาลก็ยินดีที่จะพิจารณาจัดสรรงบประมาณเพิ่มเติมให้ตามความเหมาะสมต่อไป
Writtenbyปารัชญ์ ไชยเวช
Photo Creditยุทธพงศ์ เลือกกลั่นดี
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-นายกรัฐมนตรีเผยการประมูลคลื่นความถี่ 1800 MHz สิ่งสำคัญคือทำอย่างไรไม่ให้เกิดผลกระทบต่อประชาชนผู้ใช้บริการโทรศัพท์มือถือ และรัฐจะต้องไม่เสียประโยชน์
วันอังคารที่ 19 มิถุนายน 2561
นายกรัฐมนตรีเผยการประมูลคลื่นความถี่ 1800 MHz สิ่งสําคัญคือทําอย่างไรไม่ให้เกิดผลกระทบต่อประชาชนผู้ใช้บริการโทรศัพท์มือถือ และรัฐจะต้องไม่เสียประโยชน์
นายกรัฐมนตรีเผยการประมูลคลื่นความถี่ 1800 MHz สิ่งสําคัญคือทําอย่างไรไม่ให้เกิดผลกระทบต่อประชาชนผู้ใช้บริการโทรศัพท์มือถือ และรัฐจะต้องไม่เสียประโยชน์
วันนี้ (19 มิถุนายน 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการประมูลคลื่นความถี่ 1800 MHz ที่จัดขึ้นโดยสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สํานักงาน กสทช.) ว่า ยังไม่มีบริษัทมือถือใดมายื่นความประสงค์ประมูลคลื่นความถี่ดังกล่าว แต่ยังมีเวลาในการประมูล โดยสิ่งสําคัญคือทําอย่างไรไม่ให้เกิดผลกระทบต่อประชาชนผู้ใช้บริการโทรศัพท์มือถือ ทั้งในแง่ของเทคโนโลยีและการบริการ ประชาชนต้องได้ประโยชน์ และรัฐจะต้องไม่เสียประโยชน์ ส่วนการจะประมูลหรือไม่นั้นเป็นเรื่องของ กสทช. ที่ต้องดําเนินการตามกฎหมาย และหน้าที่
---------------------------------------------
รัฐบาลไทย-ข่าวทำเนียบรัฐบาล-นายกรัฐมนตรีขอให้ ครม. น้อมนำพระราชดำรัส สมเด็จพระเจ้าอยู่ เป็นแนวทางในการปฏิบัติหน้าที่
วันจันทร์ที่ 4 ธันวาคม 2560
นายกรัฐมนตรีขอให้ ครม. น้อมนําพระราชดํารัส สมเด็จพระเจ้าอยู่ เป็นแนวทางในการปฏิบัติหน้าที่
ผู้ช่วยโฆษกรัฐบาลเผย นายกรัฐมนตรี ขอให้ ครม. น้อมนําพระราชดํารัส สมเด็จพระเจ้าอยู่ เป็นแนวทางในการปฏิบัติหน้าที่ พร้อมย้ํายึดถือความซื่อสัตย์ สุจริต และความโปร่งใสในการทํางานเพื่อประเทศชาติและประชาชน
วันนี้ ( 4 ธ.ค. 60 ) เวลา 13.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พันเอกอธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี ได้กล่าวว่า นายกรัฐมนตรีได้แสดงความยินดีกับรัฐมนตรีใหม่ พร้อมมอบนโยบายการทํางานให้กับคณะรัฐมนตรีทุกคน โดยน้อมนําพระราชดํารัสสมเด็จพระเจ้าอยู่ เป็นแนวทางในการปฏิบัติหน้าที่ ให้ตั้งใจอุทิศตนทํางานเพื่อชาติและประชาชน และตระหนักอยู่เสมอว่าประชาชนต้องการความสุข ความมั่นใจ และความปลอดภัย รวมทั้งในการทํางานให้ใช้ปัญญา สติ และกําลังใจที่ได้มาช่วยขับเคลื่อนในการทํางาน
พร้อมกันนี้ นายกรัฐมนตรี ได้เน้นย้ําแนวทางการทํางานให้คณะรัฐมนตรีทุกคนยึดถือความซื่อสัตย์สุจริต และความโปร่งใสเป็นสําคัญ และทํางานบูรณาการร่วมกันทุกกระทรวง โดยให้รัฐมนตรีทุกคนศึกษางานทั้งในและนอกกระทรวงควบคู่กัน เพื่อให้การทํางานร่วมกันเกิดความเรียบร้อยและไปสู่เป้าหมายที่กําหนด รวมทั้ง กําชับให้รัฐมนตรีทุกคนลงพื้นที่ให้ครอบคลุมทุกภาคของประเทศ เพื่อสร้างการรับรู้และความเข้าใจกับทุกภาคส่วนในสังคม ทั้งภาคเอกชน ประชาชนในพื้นที่ เพื่อให้การแก้ไขปัญหาต่าง ๆ เป็นไปอย่างทันท่วงที ควบคู่กับการสร้างความเข้าใจและแก้ไขข้อมูลที่คลาดเคลื่อนหากมีการเผยแพร่ผ่านทางโซเชียลมีเดียที่ไม่ถูกต้องและไม่ตรงกับข้อเท็จจริง เพื่อป้องกันปัญหาที่จะขยายออกไปในวงกว้าง
นอกจากนี้ นายกรัฐมนตรี ได้สั่งการให้รัฐมนตรีพิจารณาหารือในเรื่องของขวัญปีใหม่ที่รัฐบาลจะมอบให้กับประชาชนในช่วงเทศกาลปีใหม่ ก่อนนําเสนอในที่ประชุมคณะรัฐมนตรีพิจารณาในการประชุมครั้งต่อไป โดยนายกรัฐมนตรี ให้คําแนะนําถึงการนําผลผลิตทางการเกษตรต่าง ๆ ของเกษตรกรและประชาชนมาพิจารณา เช่น ข้าว ว่า ควรมีการบรรจุหีบห่ออย่างไรให้สวยงาน มีการเสนอผ่านเรื่องราวที่น่าสนใจ โดยมอบหมายให้กระทรวงพาณิชย์ ไปพิจารณาดําเนินการนําข้าว กข43 มาจัดทําบรรจุหีบห่อเป็นผลิตภัณฑ์สําหรับเป็นของขวัญปีใหม่ด้วย
ขณะเดียวกันนายกรัฐมนตรี ได้สั่งการถึงเรื่องจิตอาสาที่ได้มีการทํางานเพื่อสังคมและแก้ปัญหาในด้าน ต่าง ๆ ว่า เรื่องใดที่แก้ไขปัญหาเรียบร้อยแล้วก็ขอให้ดําเนินการดูแลรักษาให้อยู่ไว้คงเดิมและช่วยกันป้องกันไม่ให้ปัญหากลับไปเกิดขึ้นซ้ําอีก
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรีส่งเสริมให้ทุกภาคส่วนร่วมกันอนุรักษ์และพัฒนาเมือง
วันศุกร์ที่ 13 กันยายน 2562
รองนายกรัฐมนตรีส่งเสริมให้ทุกภาคส่วนร่วมกันอนุรักษ์และพัฒนาเมือง
วันนี้ (13 กันยายน 2562) เวลา 10.00 น. พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการอนุรักษ์และพัฒนากรุงรัตนโกสินทร์และเมืองเก่า ครั้งที่ 2/2562 ณ ห้องประชุม 301 ตึกบัญชาการ 1 ทําเนียบรัฐบาล
ที่ประชุมรับทราบโครงการรักษ์คลองคูเมืองเดิมเฉลิมพระเกียรติ ตามที่กระทรวงกลาโหมนําเสนอร่างแผนแม่บทการพัฒนาโครงสร้างพื้นฐานและพื้นที่คลองคูเมืองเดิม เมื่อวันที่ 1 สิงหาคม 2562 ประกอบด้วยแนวคิดต่างๆ ทั้งการเชื่อมต่อระบบขนส่งสาธารณะ การปรับปรุงภูมิทัศน์ การเพิ่มจุดหมายตา ปรับปรุงแนวทางแนวเชื่อมโยงระหว่างพื้นที่ต่างๆ พื้นที่สาธารณะและสิ่งอํานวยความสะดวกต่างๆ เพื่อการท่องเที่ยว การขุดลอกคลอง ทั้งนี้ ประธานได้ให้กระทรวงกลาโหมดําเนินการตามความคิดเห็นและข้อเสนอแนะของที่ประชุมเพื่อนําเสนอคณะกรรมการฯ รับทราบต่อไป
โอกาสนี้ ที่ประชุมยังมีมติเห็นชอบการก่อสร้างอาคารที่ทําการใหม่ของสถานีตํารวจนครบาลชนะสงคราม โดยการออกแบบอาคารที่พักอาศัยและบริเวณระเบียงจะต้องคํานึงถึงทัศนียภาพ พร้อมเห็นชอบการออกกฎหมายเพื่อควบคุมสีของอาคารและสีผนังอาคาร ภายในบริเวณกรุงรัตนโกสินทร์ชั้นใน กรุงรัตนโกสินทร์ชั้นนอก และฝั่งธนบุรีตรงข้ามกรุงรัตนโกสินทร์ โดยให้กรมโยธาธิการและผังเมืองประสานกรุงเทพมหานครออกข้อบัญญัติท้องถิ่นให้ครอบคลุมทุกด้าน เช่น การควบคุมสีของอาคาร วัสดุ ความสูงของอาคาร โดยผ่านกระบวนการศึกษาข้อมูลทางด้านประวัติศาสตร์ และอัตลักษณ์ของพื้นที่กรุงรัตนโกสินทร์
ที่ประชุมเห็นชอบโครงการจัดทําแผนแม่บทและผังแม่บทการอนุรักษ์และพัฒนาบริเวณเมืองเก่า จํานวน 4 เมือง ได้แก่ เมืองเก่าพิมาย เมืองเก่านครราชสีมา เมืองเก่านครศรีธรรมราช และเมืองเก่าภูเก็ต โดยมอบหมายให้จังหวัดจัดทําข้อวิเคราะห์แผนแม่บทเมืองเก่าและผังแม่บทการอนุรักษ์และพัฒนาบริเวณเมืองเก่า เพื่อนําเสนอต่อสภาพัฒนาการเศรษฐกิจและสังคมแห่งชาติ พร้อมทั้งให้จัดทํารายละเอียดประกอบแผนงานเพื่อความครบถ้วนในขั้นตอนการนําไปปฏิบัติของหน่วยงานระดับพื้นที่ที่มีความสอดคล้องกับเมืองเก่าแต่ละเมือง
พร้อมทั้ง มีมติเห็นชอบการประกาศเขตพื้นที่เมืองเก่าพิษณุโลก ตามขอบเขตพื้นที่ตามที่ศึกษาและรับฟังความคิดเห็นกับจังหวัด รวมทั้งเห็นชอบกรอบแนวทางการอนุรักษ์และพัฒนาเมืองเก่าพิษณุโลก โดยประธานได้กําชับให้จังหวัดพิษณุโลกดําเนินการประชาสัมพันธ์ สร้างความรู้ ความเข้าใจให้กับประชาชน ส่งเสริมให้ภาครัฐ ภาคเอกชนและประชาชนในพื้นที่เมืองเก่าพิษณุโลกมีส่วนร่วมในการบูรณาการในการอนุรักษ์และพัฒนาเมืองเก่าพิษณุโลกให้เป็นมรดกทางวัฒนธรรมที่ดํารงคุณค่าสําคัญของประเทศและเป็นที่ยอมรับของทุกภาคส่วนต่อไป
.......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงนิวเดลี ดำเนินการจัดเที่ยวบินเช่าเหมาลำส่งคนไทยที่ตกค้างในอินเดีย กลับประเทศไทย [กระทรวงการต่างประเทศ]
วันอังคารที่ 12 พฤษภาคม 2563
สถานเอกอัครราชทูต ณ กรุงนิวเดลี ดําเนินการจัดเที่ยวบินเช่าเหมาลําส่งคนไทยที่ตกค้างในอินเดีย กลับประเทศไทย [กระทรวงการต่างประเทศ]
สถานเอกอัครราชทูต ณ กรุงนิวเดลี ดําเนินการจัดเที่ยวบินเช่าเหมาลําส่งคนไทยที่ตกค้างในอินเดียเนื่องจากสถานการณ์การแพร่ระบาดของไวรัส COVID-19 กลับประเทศไทย
เมื่อวันที่ 11 พ.ค. 2563 สถานเอกอัครราชทูต ณ กรุงนิวเดลี และทีมประเทศไทยได้จัดเที่ยวบินเช่าเหมาลําของคนไทยส่งคนไทยตกค้างในอินเดียเนื่องจากสถานการณ์การแพร่ระบาดของไวรัส COVID-19 กลับบ้าน 219 คน โดยมีพระภิกษุ 2 รูป (0.91%) นักท่องเที่ยว 63 คน (28.77%) นักเรียน/นักศึกษา 148 คน (67.58%) คนทํางาน 3 คน (1.37%) และอื่น ๆ 3 คน (1.37%)
เที่ยวบินดังกล่าวนับเป็นเที่ยวบินที่ 2 ของสถานเอกอัครราชทูต ณ กรุงนิวเดลี และเป็นเที่ยวบินที่ 7 ที่นําคนไทยจากอินเดียกลับสู่แดนมาตุภูมิ รวมเป็นการส่งคนไทยกลับประเทศไทยทั้งสิ้น 1,339 คน สถานเอกอัครราชทูตฯ และอีกสามสถานกงสุลใหญ่ในอินเดียได้ขอเที่ยวบินไว้สําหรับอีก 1,404 คน รวมคนไทยทั้งหมด 2,743 คน
สถานเอกอัครราชทูตฯ และทีมประเทศไทยในอินเดียภูมิใจที่ได้มีส่วนนําคนไทยกลับบ้าน และขอขอบคุณเจ้าหน้าที่ และสายการบิน NokScoot ตลอดจนผู้ที่มีส่วนร่วมและช่วยเหลือการดําเนินภารกิจนี้ทุกท่าน
รัฐบาลไทย-ข่าวทำเนียบรัฐบาล-นายกฯ ติดตามสถานการณ์น้ำท่วมอย่างใกล้ชิด ย้ำเป็นห่วงผู้ประสบภัย กำชับเจ้าหน้าที่ทำงานอย่างเต็มที่ วอนประชาชนให้ความร่วมมือกับทางการ ป้องกันไม่ให้ความเสียหายลุกลาม
วันอังคารที่ 24 ตุลาคม 2560
นายกฯ ติดตามสถานการณ์น้ําท่วมอย่างใกล้ชิด ย้ําเป็นห่วงผู้ประสบภัย กําชับเจ้าหน้าที่ทํางานอย่างเต็มที่ วอนประชาชนให้ความร่วมมือกับทางการ ป้องกันไม่ให้ความเสียหายลุกลาม
นายกรัฐมนตรี ติดตามสถานการณ์อุทกภัยในพื้นที่ต่าง ๆ อย่างใกล้ชิด
วันนี้ (22 ต.ค. 60) พลเอก ประยุทธ์ จันทร์โอชา นายกรัฐมนตรี ติดตามสถานการณ์อุทกภัยในพื้นที่ต่าง ๆ อย่างใกล้ชิด โดยได้รับรายงานจากหน่วยงานที่เกี่ยวข้องว่า โดยภาพรวมน้ําในภาคเหนือมีแนวโน้มลดลงแต่ยังคงมีน้ําท่วมขังในพื้นที่ต่ํา ส่วนภาคกลางและภาคตะวันออกเฉียงเหนือมีแนวโน้มเพิ่มขึ้นบางพื้นที่ “กรมชลประทานควบคุมการระบายน้ําท้ายเขื่อนเจ้าพระยาไม่ให้เกิน 2,600 ลบ.ม.ต่อวินาที และเพิ่มการรับน้ําเข้าระบบชลประทาน 2 ฝั่งของแม่น้ําเจ้าพระยาให้สูงสุดตามศักยภาพ และยืนยันว่าขณะนี้เขื่อนภูมิพลและเขื่อนสิริกิติ์ยังปิดการระบายน้ําอยู่ เพื่อเก็บกักน้ําไว้ใช้ในฤดูแล้ง ส่วนเขื่อนอุบลรัตน์ จ.ขอนแก่น ได้เพิ่มการระบายน้ํามากขึ้นจึงส่งผลกระทบกับบางพื้นที่ เช่น อ.เมือง และ อ.น้ําพอง”
ทั้งนี้ นายกรัฐมนตรีได้กําชับผ่านกระทรวงมหาดไทยและกระทรวงกลาโหมไปยังผู้ว่าราชการจังหวัดขอนแก่นและจังหวัดอื่น ๆ ในภาคตะวันออกเฉียงเหนือ และผู้นําหน่วยทหารในพื้นที่ที่จะต้องรับน้ําจากเขื่อนอุบลรัตน์ให้แจ้งเตือนประชาชน จัดตั้งศูนย์อพยพหรือพักพิงชั่วคราวตามแผนเผชิญภัยพิบัติ พร้อมทั้งออกปฏิบัติการป้องกันแก้ไขปัญหาและให้ความช่วยเหลือผู้ประสบภัยอย่างทันท่วงที
“นายกฯ เป็นห่วงผู้ประสบภัยเป็นอย่างมาก แต่ได้ขอความเห็นใจและความร่วมมือจากพี่น้องประชาชนในการปฏิบัติตามคําแนะนําของเจ้าหน้าที่ เนื่องจากส่วนราชการได้ร่วมกับท้องถิ่นวางแผนการทํางานไว้อย่างดีพอสมควรแล้ว เช่น การวางกระสอบทรายบริเวณประตูน้ําป้องกันไม่ให้น้ําไหลเอ่อท่วม 2 ฝั่งคลองระบายน้ํา แต่พบว่ามีประชาชนบางส่วนขนย้ายกระสอบทรายไปใช้ในพื้นที่ของตนเอง จึงอยากให้เจ้าหน้าที่และประชาชนพูดคุยทําความเข้าใจกันให้เกิดความชัดเจน เพื่อไม่ให้เกิดความเสียหายมากขึ้น”
........
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ แถลงข่าวผลการศึกษาการพัฒนาบริการบรอดแบนด์ในประเทศไทย และโครงข่ายสื่อสารบรอดแบนด์แห่งชาติ
วันศุกร์ที่ 24 กุมภาพันธ์ 2560
รมว.กระทรวงดิจิทัลฯ แถลงข่าวผลการศึกษาการพัฒนาบริการบรอดแบนด์ในประเทศไทย และโครงข่ายสื่อสารบรอดแบนด์แห่งชาติ
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานแถลงข่าวผลการศึกษาการพัฒนาบริการบรอดแบนด์ในประเทศไทย และโครงข่ายสื่อสารบรอดแบนด์แห่งชาติ โดยจากผลการศึกษาฯกระทรวงฯ จะต้องทําการบูรณาการโครงข่ายเดิมที่มีอยู่ของรัฐวิสาหกิจในสังกัด คือ บริษัท ทีโอที จํากัด (มหาชน) และบริษัท กสท โทรคมนาคม จํากัด (มหาชน) เป็นการช่วยเพิ่มประสิทธิภาพการแข่งขันในตลาดโทรคมนาคมค้าปลีก เพื่อให้ประชาชนมีทางเลือกและสามารถใช้งานอินเทอร์เน็ตความเร็วสูงในราคาที่ทุกภาคส่วนสามารถเข้าถึงได้ ซึ่งสอดคล้องกับมติคณะกรรมการนโยบายรัฐวิสาหกิจ (คนร.) ที่มีข้อตกลงร่วมกันในการดําเนินงานของธุรกิจย่อย และได้รับทราบความคืบหน้าการดําเนินการปรับโครงสร้างการประกอบธุรกิจของ บมจ.ทีโอที และ บมจ.กสท โทรคมนาคม โดยจะจัดตั้งบริษัท NBN Co. เพื่อดําเนินธุรกิจอินเทอร์เน็ตบรอดแบนด์ และจัดตั้งบริษัท NGDC Co. เพื่อดําเนินธุรกิจเคเบิลใยแก้วใต้น้ําและธุรกิจศูนย์ข้อมูลอินเทอร์เน็ต ให้สามารถขับเคลื่อนโครงข่ายสื่อสารบรอดแบนด์แห่งชาติเป็นไปอย่างมีประสิทธิภาพและเกิดผลเป็นรูปธรรม งานแถลงข่าวฯ ดังกล่าวจัดขึ้น ณ ห้องโถง ชั้น G/LG มหาวิทยาลัย Stamford อาคาร Exchange Tower ถนนสุขุมวิท เขตคลองเตย กรุงเทพฯ เมื่อวันที่ 23 กุมภาพันธ์ 2560
***********************
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะกรรมการขับเคลื่อนการใช้ประโยชน์จากกัญชาเพื่อการแพทย์และการศึกษาวิจัย
วันอังคารที่ 12 มีนาคม 2562
รองนายกรัฐมนตรี เป็นประธานการประชุมคณะกรรมการขับเคลื่อนการใช้ประโยชน์จากกัญชาเพื่อการแพทย์และการศึกษาวิจัย
รองนายกรัฐมนตรี เป็นประธานการประชุมคณะกรรมการขับเคลื่อนการใช้ประโยชน์จากกัญชาเพื่อการแพทย์และการศึกษาวิจัย
ในวันจันทร์ที่ ๑๑ มีนาคม ๒๕๖๒ เวลา ๑๔.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานการประชุมคณะกรรมการขับเคลื่อนการใช้ประโยชน์จากกัญชา เพื่อการศึกษาวิจัยและประโยชน์ทางการแพทย์ ครั้งที่ ๑/๒๕๖๒ โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายแพทย์สุขุม กาญจนพิมาย ปลัดกระทรวงสาธารณสุข นายนิยม เติมศรีสุข เลขาธิการ ป.ป.ส. นายแพทย์ธเรศ กรัษนัยรวิวงค์ เลขาธิการ อย. และผู้แทนจากหน่วยงานที่เกี่ยวข้องเข้าร่วมประชุมกว่า ๔๐ คน เพื่อพิจารณาแนวทางการใช้ประโยชน์ และแผนขับเคลื่อนการใช้ประโยชน์ทางการแพทย์และการศึกษาวิจัย คือ การประมาณการผู้ป่วยที่จะใช้กัญชาเพื่อการบําบัดรักษา การเตรียมความพร้อมผู้ประกอบวิชาชีพทางการแพทย์และสถานพยาบาล กลุ่มโรคที่จะใช้กัญชาเพื่อการบําบัดรักษา และแผนการวิจัย รวมทั้งพิจารณาแผนและมาตรการในการควบคุมและกํากับดูแลการใช้ประโยชน์ และแผนการสร้างความเข้าใจกับประชาชนในการใช้ประโยชน์กัญชาทางการแพทย์และการศึกษาวิจัย
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม กล่าวว่า สิ่งที่ต้องเร่งดําเนินการ คือ การให้ความรู้ เพื่อสร้างความเข้าใจกับสังคมและบุคลากรทางการแพทย์ ผลักดันการมีส่วนร่วมในการใช้กัญชาทางการแพทย์อย่างเหมาะสม ทั้งนี้ คณะกรรมการขับเคลื่อนการใช้ประโยชน์จากกัญชา เพื่อการศึกษาวิจัยและประโยชน์ทางการแพทย์ ได้เร่งดําเนินการและคาดว่าจะชี้แจงให้ความชัดเจนได้ภายในระยะเวลาประมาณ ๖ เดือน
รัฐบาลไทย-ข่าวทำเนียบรัฐบาล-ก.อุตฯ ร่วมพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2563
วันอังคารที่ 28 กรกฎาคม 2563
ก.อุตฯ ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2563
ก.อุตฯ ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2563
วันนี้ (28 กรกฎาคม 2563) เวลา 07.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม ร่วมทําบุญตักบาตร ถวายพระราชกุศล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2563 โดยมีพลเอก ประยุทธ์ จันทร์โอชา นายกรัฐมนตรี เป็นประธานในพิธี ณ บริเวณพิธีท้องสนามหลวง